b'\n_START_ARTICLE_\nMarvin Lee Wilson\n_START_PARAGRAPH_\nMarvin Lee Wilson (5. tammikuuta 1958 \xe2\x80\x93 7. elokuuta 2012) oli amerikkalainen murhaaja, joka teloitettiin Texasissa 7. elokuuta 2012. H\xc3\xa4n sai tuomion 9. toukokuuta 1992, poliisin huumetietol\xc3\xa4hteen murhasta. Wilson ry\xc3\xb6sti ja ampui 21-vuotiaan Jerry Robert Williamsin jouduttuaan t\xc3\xa4m\xc3\xa4n kanssa tappeluun. Murhan aikaan Wilsonilla oli kaksi aikaisempaa tuomiota ry\xc3\xb6st\xc3\xb6st\xc3\xa4, joista toinen oli t\xc3\xb6rke\xc3\xa4._NEWLINE_Wilsonin \xc3\xa4lykkyysosam\xc3\xa4\xc3\xa4r\xc3\xa4 oli 61, joten h\xc3\xa4n oli kehitysvammainen lain edess\xc3\xa4 eik\xc3\xa4 h\xc3\xa4nt\xc3\xa4 olisi voinut tuomita kuolemaan Yhdysvaltain korkeimman oikeuden p\xc3\xa4\xc3\xa4t\xc3\xb6ksen mukaan. Osavaltiot voivat kuitenkin itse m\xc3\xa4\xc3\xa4ritell\xc3\xa4 kehitysvammaisuuden rajat.'